**Приложение №1**

**ПРОГРАМА „ДА СЪХРАНИМ ЗАЕДНО СТАРИНЕН ПЛОВДИВ“**

ЗА ФИНАНСИРАНЕ НА ИНИЦИАТИВИ ПО КОНСЕРВАЦИЯТА И РЕСТАВРАЦИЯТА НА ФАСАДИ И ХУДОЖЕСТВЕНИ ЕЛЕМЕНТИ НА СГРАДИ, НАХОДЯЩИ СЕ НА ТЕРИТОРИЯТА НА АИР „СТАРИНЕН ПЛОВДИВ“

**Р а з д е л I**

**Общи положения**

**Чл.1.** С настоящата Програма се регламентират реда и условията за финансиране на инициативи, свързани с опазване културно наследство на град Пловдив и по-специално на Архитектурно-исторически резерват „Старинен Пловдив“ (АИР), вписан в индикативния списък на световното културно и природно наследство на Юнеско през 2004 г. Програмата финансира проекти за консервацията и реставрация на фасади и художествени елементи на сгради, частна собственост при условията на Раздел 1 чл.3.

**Чл.2.** (1) Целта на Програмата е в съответствие с действащата нормативна уредба да стимулира и подкрепи частните собственици на сгради на територията на АИР в процеса на опазване на неговото недвижимо културно наследство, да спомогне за възвръщането на образната и по възможност материалната му автентичност и да продължи политиката за опазване на културното наследство на Община Пловдив при спазване на принципите на равнопоставеност, максимална ефективност, публичност и контрол при разпределение на финансовите средства за култура на Община Пловдив.

(2) Програмата кореспондира и със заложените цели на Културната стратегия на Община Пловдив (2014-2024), инициативата „Европейска столица на културата 2019“, Стратегията за развитие на туризма и Правилника за устройството и дейността на Общински институт „Старинен Пловдив“.

**Чл.3.** (1) По програмата на конкурсен принцип се финансира възстановяване на разходи за изработени проекти за консервация и реставрация на фасади и художествени елементи, съгласувани от НИНКН от началото на 2019 г., чието изпълнение ще се осъществи в период до три години от датата на сключване на договора за финансиране по настоящата програма.

(2) Програмата не финансира разходи, свързани със строително-ремонтни дейности, консервационно-реставрационни дейности извън описаните в ал.1, закупуване на строителни материали и други подобни.

(3) По Програмата се подкрепят проекти, при реализацията на които не се извършва икономическа дейност, не оказват ефект върху пазарите и потребителите от съседните държави-членки на Европейския съюз и изпълнението им не води до привличане на стоки, услуги или инвестиции.

(4) За обстоятелствата по ал. 1 и ал. 3 кандидатите за финансиране подписват Декларация – Приложение №2 към настоящата Програма.

**Чл.4.** (1) Управляващ орган на програмата е Общински институт „Старинен Пловдив“.

(2) Програмата се прилага за български и чуждестранни юридически лица и пълнолетни физически лица, собственици на сграда, която попада в териториалните граници на АИР.

(3) Право да кандидатстват имат и собственици, чиито сгради или имоти са в режим на съсобственост, включително с държавата и общината, както и сгради или имоти в режим на етажна собственост, в случай, че е постигнато пълно съгласие от всички собственици.

**Р а з д е л II**

**Условия и ред за финансиране**

**Чл. 5.** (1) Финансовите параметри на ежегодните средства за Програмата през съответната календарна година се определят в Решението на ОбС, с което се приема бюджета на Община Пловдив като цяло и в частност бюджета на Дейност 739 „Музеи, художествени галерии, паметници на културата и етнографски комплекси с национален и регионален характер”.

(2) За финансиране на проекти ежегодно се осигуряват средства от бюджета на Община Пловдив в размер на 60 000 лв.

(3) Неизразходваните финансови средства се прехвърлят като преходен остатък за следващата календарна година.

(4) Максималната сума за финансиране на един проект е 10 000 лв.

(5) За един обект може да се получи финансиране само веднъж годишно по настоящата Програма.

(6) Един кандидат може да получи одобрение за финансиране с няколко различни обекта.

**Чл.6.** (1) Оценката и класирането на кандидатстващите за финансиране се извършва от Експертна комисия, наричана по-долу „Комисията“, назначена със заповед на директора на ОИ „Старинен Пловдив“.

(2) Комисията е 7-членна и се назначава след приемането на бюджета на Община Пловдив. В състава ѝ се включват: реставратори и архитекти, регистрирани по чл. 165 от Закона за културното наследство, юристи, финансисти и др. специалисти, по преценка на управляващия орган по настоящата програма. В заповедта за избиране на комисията се определят и двама резервни членове.

(3) За членове на Комисията по ал. 2 могат да бъдат привличани и външни експерти, специалисти в областта на опазването на културното наследство, включително и от други структури на бюджетна издръжка.

(4) Изборът на външни експерти по ал.3 се извършва на база критерии, определени в Приложение № 4 от настоящата Програма. Одобрените външни експерти се включват в постоянен списък, който при необходимост се актуализира и от който се назначават експерти в Комисията с оглед постъпилите проектни предложения и избягването на конфликт на интереси.

**Чл.7.** (1) Членовете на Комисията не могат да са свързани лица с кандидатите или с членовете на техните управителни или контролни органи и/или да са в конфликт на интереси, за което подписват декларация след получаване на списъка с участниците в съответната процедура.

(2) В случай, че се установи несъответствие с изискването на ал.1, съответният член на Комисията се заменя по реда на чл.6, ал.2.

(3) Решенията на Комисията са законосъобразни, ако присъстват две трети от членовете ѝ;

(4) Решенията на Комисията се вземат с мнозинство повече от половината от състава по ал.3 (50% +1 глас);

(5) За своята работа Комисията води протоколи, които се подписват от всички присъствали членове.

(6) Комисията се произнася с решение в срок от 20 работни дни след крайния срок за подаване на документи. Решенията се утвърждават от директора на ОИ „Старинен Пловдив“ и се оповестяват публично на сайта на Института www.oldplovdiv.bg .

(7) Допускането, оценката и класирането се извършва съгласно Методика за оценяване на проектите - Приложение № 3 към настоящата Програма.

(8) С класираните и утвърдени кандидати за финансиране се сключва договор по реда на Раздел IV.

**Чл.8.** (1)Контрол върху дейността на Комисията по чл.6 се осъществява от директора на ОИ „Старинен Пловдив“.

(2) Мандатът на Комисията приключва с утвърждаване на протоколите от работата ѝ и публично оповестяване на одобрените проекти на сайта на ОИ „Старинен Пловдив, но не по-късно от 31 юли на всяка календарна година.

**Р а з д е л IІІ**

**Условия и ред за кандидатстване и критерии за оценка**

**Чл.9. (**1) Документите за кандидатстване се приемат ежегодно от 15 март до 1 май в Деловодството на Общински институт „Старинен Пловдив“; завеждат се в регистър и се разглеждат от Комисията по чл.6 в сроковете и по реда, регламентирани в настоящата Програма.

(2) Документи могат да се подават в сроковете и по реда на ал.1 и по електронен път, на адрес: stargrad@oldplovdiv.bg, подписани с електронен подпис на кандидатстващото за финансиране юридическо или физическо лице.

**Чл.10.** (1) Предложенията следва да съдържат:

1. Попълнено Заявление с приложен Бюджет в съответствие с Приложение №1 – в един екземпляр на хартиен носител. Бюджетът се попълва задължително в Excel и работният файл се представя и на електронен носител;
2. Нотариален акт на сградата или право на управление/ползване – копие;
3. Декларации за съгласие от всички собственици на сградата за участие в конкурсната процедура с нотариална заверка на подписите – оригинал. В декларацията изрично трябва да е посочено и лицето, което ще ги представлява в конкурсната процедура;
4. Копие на съгласувана и одобрена проектна документация, заверено с „вярно с оригинала“;
5. Положително становище на Министерство на културата, включително разрешение за строеж, (ако е необходимо съгласно ЗУТ) – копие, заверено с „вярно с оригинала“;
6. Оферти, договори, банкови извлечения, финансово оправдателни документи и др. подобни, доказващи посочените в бюджета разходи по проектната документация и административните такси за съгласуване на проекта в съответствие със ЗКН – копия, заверени с „вярно с оригинала“;
7. Попълнена декларация по образец в съответствие с Приложение № 2. В случаите на повече от един собственик, декларацията се попълва само от заявителя, който представлява собствениците – оригинал;
8. Нотариално заверено пълномощно – в случай, че предложението за участие не се подава от законен представител на кандидата.
9. Документи /в оригинал или официално заверени, ведно с легализиран превод на български език/, удостоверяващи актуалното състояние на кандидата и/или данни относно публичните регистри, в които се съдържа подобна информация – представят се само от чуждестранни лица.

(2) При подаване на документи по електронен път, всички изискуеми документи се попълват в един екземпляр с изключение на бюджета, който се подава в два екземпляра – един подписан и един с работния файл.

(3) По преценка на кандидатстващите за финансиране могат да бъдат представени допълнителни материали.

(4) По преценка на Комисията по чл.6 могат да бъдат изискани допълнителни сведения и доказателства, удостоверяващи попълнените в предложението и приложените документи данни.

(5) Подадените документи не подлежат на връщане.

**Чл.11.** (1) Общи условия за допустимост, на които трябва да отговарят кандидатите и проектите за финансиране:

1. Конкурсното предложение да е представено в определения в чл. 9 срок;
2. Да е подаден пълният набор коректно попълнени документи по чл. 10;

(2) Нямат право да кандидатстват за финансиране лица, които:

1. не отговарят на условията на чл.4 и чл.11, ал.1 от Програмата;

2. са на бюджетна или държавна издръжка и юридически лица, регистрирани по Закона за вероизповеданията;

3. имат наложена възбрана върху съответния недвижим имот;

4. не са изпълнили условия при предходно финансиране от Програмата;

5. са получили финансиране с бюджетни средства или със средства по европейски програми за дейностите, за които се кандидатства по настоящата Програма;

6. са обявени в несъстоятелност или са в производство по несъстоятелност;

7. се намират в ликвидация.

(3) При установяване на обстоятелства по предходната алинея, комисията отстранява участника от по-нататъшно участие в конкурса за финансиране.

(5) Допустими разходи са всички разходи, свързани с обследването и изготвянето на проекта за реставрация, както и административните такси за съгласуване на проекта в съответствие със ЗКН.

(6) Не се подкрепят предложения, включващи: разходи за текуща поддръжка на сградата, строителни материали, строително-монтажни работи, режийни разноски, данъци на сградата, телефонни разходи, абонамент за интернет услуги, канцеларски материали, разходи за отпечатване на скици, банкови такси.

**Чл.12.** Критерии за оценка на постъпилите предложения:

1. Степен на застрашеност на обекта с оценка на риска, в съответствие с чл.49 от ЗКН. Приоритетно се финансират проекти за обекти, за които съществува реална опасност от сериозно нарушаване на тяхната цялост.

2. Значимост на обекта съгласно категорията по чл. 50, ал. 1 от ЗКН. Приоритетно се финансират дейности по недвижими културни ценности с по-висока категория;

3. Съответствие на предвидените КРР дейности с общия облик на АИР и опазване на образната автентичност на резервата;

4. Степен на връщане на материална автентичност на обекта. Приоритетно се финансират проекти за обекти, при които е предвидено използване на консервационно-реставрационни дейности по автентични за резервата технологии.

**Чл.13.** (1) Комисията разглежда постъпилите предложения в два етапа: по допустимост и оценка на проекта.

(2) Проект, който не отговаря на условията на чл.4 и чл.11, ал.1 от Програмата се отстранява от по-нататъшно участие.

(3) Допуснатите предложения се оценяват, съобразно Методиката за оценяване – Приложение № 3 към настоящата Програма.

(2) След оценяване на проектните предложения, Комисията определя сумата, с която ще бъде финансиран проекта.

(3) Комисията класира оценените проекти в низходящ ред – от най-високата към най-ниската оценка. Списъкът на класираните проекти приключва с изчерпване на определената сума за финансиране или с достигане на минималния изискуем брой точки, определен в Методиката за оценяване.

(4) Комисията изготвя списък на класираните проекти, който се публикува на сайта на ОИ „Старинен Пловдив“.

**Чл.14.** При оценяване на проектните предложения Комисията има право да прави редукция на бюджета, като намалява сумите по дейности, за които счита, че са завишени или биха могли да се реализират с по-малко средства, с оглед разумното и ефективно разходване на публични средства.

**Р а з д е л IV**

**Сключване на договори за финансиране, мониторинг и отчетност**

**Чл.15.** Директорът на ОИ „Старинен Пловдив“ сключва договори за финансиране с одобрените кандидати. Одобреното проектно предложение се счита за неразделна част от договора. В случаите на редукция на бюджетите, протоколът с мотивите на Комисията по чл.6 също става неразделна част от договора.

**Чл.16.** Получателят на финансиране отговаря за цялостната подготовка и изпълнение, съгласно клаузите на сключения договор.

**Чл.17.** Контрол по спазване на срока посочен в чл.3, ал1 се осъществява от служителите на ОИ „Старинен Пловдив“.

**Чл.18**. След извършване на консервационно-реставрационните дейностите получателят на финансиране е задължен да покани приемателна комисия от Министерството на културата, съгласно чл.83а от ЗКН и да уведоми Управляващия орган по настоящата програма. След приемане на консервационно-реставрационните работи от Комисията по чл.83а ал.2 от ЗКН в двумесечен срок получателят на финансиране е задължен да представи в ОИ „Старинен Пловдив“ подписана Заповед на Министъра на културата

**Чл.19**. Получателят на финансиране по настоящата Програма е длъжен да съхранява цялостната документация за срок от 5 години след приключване на договора и да я представя при необходимост пред контролни органи.

**Допълнителни разпоредби**

§ 1. По смисъла на настоящата Програма:

1. „Конфликт на интереси“ е налице, когато служители на ОИ „Старинен Пловдив“, на общинска или държавна администрация, които участват в комисиите по чл.6 от Програмата или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с дейността им.
2. „Свързани лица“ са тези по смисъла на § 1, т. 13 от Допълнителните разпоредби на Закона за публичното предлагане на ценни книжа.
3. „Икономическа дейност” е дейност по смисъла на §1, т.13 от Допълнителната разпоредба на Закона за държавните помощи.

**Преходни и заключителни разпоредби**

§ 2. Служителите на ОИ „Старинен Пловдив“ и външните експерти, включени в Комисията по чл.6 не могат да консултират вносителите на предложения при изготвянето им и да участват пряко или непряко в изпълнението на проектите.

§ 3. Настоящата Програма е разработена на основание чл. 18 от Закона за закрила и развитие на културата /ЗЗРК/ и влиза в сила от ………………….2022 г.

§ 4. Неразделна част от Програмата са: Приложение № 1 – Заявление и Бюджет, Приложение № 2 – Декларация за участие в конкурсната процедура, Приложение № 3 – Матрица за оценяване, Приложение № 4 – Критерии за избор на външни експерти.

**Приложение № 1**

**Заявление**

**за кандидатстване по**

**Програма „Да съхраним ЗАЕДНО Старинен Пловдив“**

|  |  |
| --- | --- |
| **Наименование на обекта** *(местонахождение, УПИ, квартал, идентификатор**по КК***)** |  |
| **Име на кандидата**  *(Пълно наименование на юридическото / физическото лице)* |  |
| **Статут на кандидата**  (вид *юридическо лице или физическо лице*)  *БУЛСТАТ или ЕИК*  *Седалище и адрес на управление*  *Адрес за кореспонденция*  *Лице за контакти*  *Телефон, мобилен телефон, ел.поща* |  |
| **Данни за банковата сметка на кандидата**  *Титуляр на сметката*  *IBAN*  *Име на банката*  *Име(на) на лицето(ата), имащи спесимен на подписа(ите)*  *Длъжност(и) на лицето(ата) със спесимен на подписа(ите)* |  |
| **Размер на исканото финансиране от Община Пловдив** |  |
| **Период за изпълнение на КРР** | от …. до …… |

|  |  |
| --- | --- |
| **Списък с приложения** | **Описание на приложените документите** |
| 1. Нотариален акт на сградата или право на управление/ползване |  |
| 1. Нотариално заверено съгласие от всички собственици |  |
| 1. Съгласувана и одобрена проектна документация. |  |
| 1. Положително становище на Министерство на културата, включително разрешение за строеж, (*ако е необходимо съгласно ЗУТ*). |  |
| 1. Оферти, договори, банкови извлечения, финансово оправдателни документи и др. подобни, доказващи посочените в бюджета разходи по проектната документация и административните такси за съгласуване на проекта в съответствие със ЗКН |  |
| 1. Попълнени декларации по образец |  |
| 1. Нотариално заверено пълномощно |  |
| 1. Документи, подавани от чуждестранни лица |  |
| 1. Допълнителни материали |  |

**Бюджет**

|  |  |  |  |  |  |  |  |
| --- | --- | --- | --- | --- | --- | --- | --- |
| **Програма „Да съхраним ЗАЕДНО Старинен Пловдив“** | | | | | | | |
| **ФОРМУЛЯР ЗА БЮДЖЕТ** | | | | | | | |
|
| **1.** | **Наименование на проекта:** | |  | | | | |
| **2.** | **Наименование на канадидата:** | |  | | | | |
| **3.** | **Период за реализация на проекта:** | |  | | | | |
| **4.** | **Сума, за която се кандидатства:** | |  | | | | |
|  | **Преки разходи** | | | **Мерна единица** | **Количество** | **Ед. стойност** | **Общо** |
| **1** |  | | |  |  |  |  |
| **2** |  | | |  |  |  |  |
| **3** |  | | |  |  |  |  |
| **4** |  | | |  |  |  |  |
| **5** |  | | |  |  |  |  |
| **6** |  | | |  |  |  |  |
|  |  | | |  |  |  |  |
|  |  | | |  |  |  |  |
|  |  | | |  |  |  |  |
|  |  | | |  |  |  |  |
|  |  | | |  |  |  |  |
|  |  | | |  |  |  |  |
|  |  | | |  |  |  |  |
|  |  | | |  |  |  |  |
|  |  |  | |  |  |  |  |
| **Общо:** | | | | | | | **0,00** |
| Трите имена, подпис, печат дата: | | | | | | | |
|  | | | | | | | |

**Приложение № 2**

**Декларация**

**за участие в конкурсна процедура по**

**Програма „Да съхраним ЗАЕДНО Старинен Пловдив“**

от ……………………………………………………………………………………………

(пълно наименование на кандидата)

Представляващ / пълномощник: ……………………………………………………………………………………………….

БУЛСТАТ/ЕИК …………………………………………………………………………….

**ДЕКЛАРИРАМ, че:**

1. Запознат съм с условията за кандидатстване по Програма „Да съхраним ЗАЕДНО Старинен Пловдив“.
2. Попълнените данни в Заявлението, с което кандидатствам и приложените към него документи, са верни и пълни.

3. Удостоверявам и потвърждавам, че в качеството си на кандидат, отговарям на изискванията и условията, посочени в Програмата.

1. Предложението, с което кандидатствам, не е получило финансиране от други общински или държавни бюджетни организации.
2. Заявявам, че при финансиране на проекта, с който кандидатствам, ще го изпълня в период до три години от датата на сключване на договора, както и при спазване на разпоредбите на законодателството на Република България.
3. Недвижимият имот, за който кандидатствам за финансиране, няма наложена възбрана.
4. Запознат съм, че след извършване на консервационно-реставрационни дейностите по фасади и художествени елементи съм задължен да поканя приемателна комисия от Министерството на културата съгласно чл.83а от Закона за културното наследство.
5. Запознат съм и приемам задължението да предоставя на ОИ „Старинен Пловдив“ подписана Заповед на Министъра на културата за приемане на консервационно-реставрационните дейностите по фасади и художествени елементи в двумесечен срок след тяхното приемане от Комисия по чл.83а ал.2 от Закона за културното наследство и издаването на горецитираната Заповед.
6. При реализацията на проекта няма да се извършват икономически дейности по смисъла на §1, т.13 от Допълнителната разпоредба на Закона за държавните помощи.
7. Изпълнението на проекта няма да окаже ефект върху пазарите и потребителите от съседните държави-членки на Европейския съюз и да доведе до привличане на стоки, услуги или инвестиции.
8. При публично представяне на проекта се задължавам да упоменавам факта, че същият се реализира с финансовата подкрепа на Община Пловдив и ОИ „Старинен Пловдив“.
9. Представляваният от мен кандидат не е обявен в несъстоятелност и не се намира в производство по несъстоятелност и ликвидация, съгласно националните закони и подзаконови нормативни актове.
10. Давам съгласие на ОИ „Старинен Пловдив“, ЕИК: 115843356, администратор на лични данни, да обработва моите лични данни във връзка с конкурсна процедура по Програма „Да съхраним ЗАЕДНО Старинен Пловдив“ за целите на проект: ...…………………………………………………………………………………….…………...

Задължавам се при промени в горепосочените обстоятелства да уведомя ОИ „Старинен Пловдив“ в **7-дневен срок** от настъпването им.

**Известна ми е отговорността по чл. 313 от Наказателния кодекс за деклариране на неверни данни.**

*Забележка: Декларацията се подписва от лицето, което представлява кандидата*

Дата................ Декларатор: ……………………

(подпис и печат)

**Приложение № 3**

**Матрица**

**за оценяване на проекти по**

**Програма „Да съхраним ЗАЕДНО Старинен Пловдив“**

|  |  |
| --- | --- |
| **Критерии за оценка** | **Брой точки** |
| Степен на застрашеност на обекта с оценка на риска, в съответствие с чл.49 от ЗКН.  Приоритетно се финансират проекти за обекти, за които съществува реална опасност от сериозно нарушаване на тяхната цялост поради:   * бърз разпад на оригиналната им субстанция, водеща до сериозна промяна в структурата; * бързо влошаване на състоянието на фасадата в следствие на въздействие на околната среда; * видима загуба на автентичния вид   . | **от 0 до 5 точки** |
| Значимост на обекта съгласно категорията по чл.50, ал.1 от ЗКН, като приоритетно се финансират дейности по недвижими културни ценности с по-висока категория, както следва:   * „национално значение” – 4 т.; * „местно” – 3 т.; * „ансамблово значение“ – 2 т.; * „за сведение – 1 т.; * без статут – 0 т. | **от 0 до 4 точки** |
| Съответствие на предвидените КРР дейности с общия облик на АИР „Старинен Пловдив“ и опазване на образната автентичност на резервата. | **от 0 до 5 точки** |
| Степен на връщане на материална автентичност на фасадата. Приоритетно се финансират проекти за обекти, при които е предвидено използване на консервационно-реставрационни дейности по автентични за резервата технологии. | **от 0 до 5 точки** |

Максималният брой точки е 20, а минималният брой точки за класиране е 7.

**Приложение № 4**

**Критерии за избор на външни експерти**

**по Програма „Да съхраним ЗАЕДНО Старинен Пловдив“**

1. **Минимални основни изисквания, на които трябва да отговарят външните експерти:**

1. Кандидатът да е вписан по чл. 165 от ЗКН, като експерт в сферата на проектиране, консервация и реставрация на сгради по чл. 165 от ЗКН.

2. Кандидатът да не е в трудово или служебно правоотношение или в договорни отношения с ОИ „Старинен Пловдив“ и друга общинска или с държавната администрация.

**II. Специфични изисквания и квалификация, на които трябва да отговарят външните експерти**

1. Да познава добре нормативната база по отношение на Закона за културното наследство.

2. Да притежава добри компютърни умения.

**III. Документи, които трябва да бъдат представени от кандидатите за външни експерти**:

1.Автобиография на кандидата, подписана от лицето.

2.Копие от документ/и за завършено висше образование.

3.Копие от документи, удостоверяващи професионален опит и придобита квалификация.

4.Декларация, че кандидатът не е в трудово или служебно правоотношение и не е в договорни отношения с ОИ „Старинен Пловдив“ и друга общинска или с държавната администрация.